Príloha č. 5

Spolufinancovanie mediálnych aktivít

•	v uznesení vlády SR č. 357/2002 z 10. apríla 2002 k Prioritám vlády SR vo vzťahu k rómskym komunitám na rok 2002, Komplexnému rozvojovému programu rómskych osád a Programu sociálnych terénnych pracovníkov sa v bode B.13. podpredsedovi vlády SR pre ľudské práva, menšiny a regionálny rozvoj v spolupráci so splnomocnenkyňou vlády SR pre rómske komunity ukladá predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – Sociálne a kultúrne potreby rómskej komunity na spolufinancovanie mediálnych aktivít zameraných na ovplyvňovanie verejnej mienky 

V rámci mediálnych aktivít navrhujeme podporiť nasledujúce tri projekty:

1. Vydávanie menšinového periodika Romano Nevo ľil pre občianske združenie Jekhetane – Spolu, Prešov, ktorý je čiastočne financovaný z Ministerstva kultúry SR. Finančná podpora v celkovej sume 564 000 Sk je určená na polygrafické náklady a expedíciu v sume 450 800 Sk a ostatné náklady (balné, komunikačné náklady, atď.) v sume 113 200 Sk. 

2. Spracovanie televíznej hudobnej rozprávky „Zlatý hlas“ pre občianske združenie OKNO, Bratislava. Finančná podpora je určená na výrobné a materiálové náklady vo výške 1 300 000 Sk. (Celkové náklady na výrobu filmu sú 7 632 900 Sk, získaná podpora z Fondu Pro Slovakia je 300 000 Sk, z Nadácie otvorenej spoločnosti, Bratislava 150 000 Sk, zvyšné finančné prostriedky poskytne STV).

3. Vydávanie detského rómskeho časopisu Luludi pre občianske združenie Luluďi, Bratislava. Finančná podpora v celkovej sume 270 000 Sk je určená na vydanie 3 čísel časopisu (náklady na 1 číslo sú 90 000 Sk) na autorské honoráre, výtvarné návrhy, litografie, tlač, komunikačné náklady a dopravu.